PATVIRTINTA

Kauno miesto savivaldybės mero

2015 m. kovo 9 d.

potvarkiu Nr. M-84 [..\m150084.docx](../m150084.docx)

 Pakeistas Savivaldybės mero 2022-09-27 potvarkiu Nr. [M-161](../../../2022/Bendri/m220161.docx)

Pakeistas (papildytas 18.3 ir 18.4 p.) Savivaldybės mero 2020-03-23 potvarkiu Nr. [M-54](../../../2020/Bendri/m200054.docx)

KAUNO MIESTO SAVIVALDYBĖS PAVELDOTVARKOS PROGRAMOS LĖŠOMIS FINANSUOTINŲ OBJEKTŲ ATRANKOS DARBO GRUPĖS DARBO REGLAMENTAS

**I SKYRIUS**

**BENDROSIOS NUOSTATOS**

* 1. Kauno miesto savivaldybės paveldotvarkos programos lėšomis finansuotinų objektų atrankos darbo grupės (toliau – darbo grupė) darbo reglamentas nustato darbo grupės sudarymą, darbo organizavimo tvarką, funkcijas, teises ir atsakomybę.
	2. Darbo grupė savo veikloje vadovaujasi Lietuvos Respublikos Konstitucija, Lietuvos Respublikos įstatymais, Kauno miesto savivaldybės paveldotvarkos programa, patvirtinta Kauno miesto savivaldybės tarybos 2014 m. birželio 19 d. sprendimu Nr. T-336 „Dėl Kauno miesto savivaldybės paveldotvarkos programos patvirtinimo“ (toliau – Programa), kitais teisės aktais ir šiuo reglamentu.
	3. Šiame reglamente vartojamos sąvokos atitinka Programos 2 punkte nurodytas sąvokas.
	4. Darbo grupė savo sprendimus priima laikydamasi nešališkumo, objektyvumo, lygiateisiškumo ir nediskriminavimo principų. Priimdama sprendimus darbo grupė yra savarankiška. Darbo grupės sprendimai yra rekomendacinio pobūdžio.
	5. Darbo grupė turi teisę atsisakyti vykdyti teisės aktų reikalavimų neatitinkantį pavedimą.

**II SKYRIUS**

**DARBO GRUPĖS SUDARYMAS IR DARBO ORGANIZAVIMAS**

* 1. ~~Darbo grupę sudaro, jos sudėtį keičia, jos pirmininką ir pavaduotoją skiria Kauno miesto savivaldybės (toliau – Savivaldybė) meras.~~

6. Darbo grupę sudaro, jos sudėtį keičia, jos vadovą ir vadovo pavaduotoją skiria Kauno miesto savivaldybės (toliau – Savivaldybė) meras.“

* 1. Darbo grupė sudaroma iš ne mažiau kaip 13 Savivaldybės tarybos narių ir Savivaldybės administracijos direktoriaus deleguotų Savivaldybės administracijos darbuotojų.
	2. Darbo grupės veiklai vadovauja, darbo grupės posėdžius šaukia ir jiems pirmininkauja darbo grupės vadovas. Jei darbo grupės vadovas nedalyvauja posėdyje, jo funkcijas atlieka darbo grupės vadovo pavaduotojas.
	3. Darbo grupės veiklos forma yra posėdžiai. Darbo grupės posėdžiai šaukiami prireikus, bet ne rečiau kaip kartą per metus. Posėdžiai nešaukiami, jei einamaisiais metais Savivaldybės biudžete nėra numatyta lėšų Programai įgyvendinti.
	4. Darbo grupės vadovas sudaro posėdžio darbotvarkę ir ne vėliau kaip prieš vieną darbo dieną apie iki posėdžio su ja supažindina darbo grupės narius. Darbo grupės posėdžio darbotvarkė gali būti keičiama posėdžio metu.
	5. Posėdis gali vykti, jeigu jame dalyvauja ne mažiau kaip 2/3 darbo grupės narių.
	6. ~~Darbo grupės posėdžių medžiagą rengia ir posėdžius protokoluoja darbo grupės sekretorius. Darbo grupės sekretorius yra darbo grupės narys. Darbo grupės posėdžių protokolus pasirašo darbo grupės (posėdžio) pirmininkas ir darbo grupės sekretorius.~~

12. Darbo grupės posėdžių medžiagą rengia ir posėdžius protokoluoja darbo grupės sekretorius. Darbo grupės sekretorius yra darbo grupės narys. Darbo grupės posėdžių protokolus pasirašo darbo grupės vadovas (posėdžio pirmininkas) ir darbo grupės sekretorius

* 1. Darbo grupei pateiktus valdytojų prašymus vertinantys darbo grupės nariai užpildo ir pasirašo darbo grupės nustatytos formos prašymų vertinimo lapą.
	2. Posėdyje dalyvaujantiems darbo grupės nariams balsuoti pateikiami darbo grupės sekretoriaus apibendrinti vertinimai iš prašymų vertinimo lapų.
	3. Sprendimai priimami posėdyje dalyvaujančių darbo grupės narių balsų dauguma. Jei balsai pasiskirsto po lygiai, lemiamą balsą turi darbo grupės (posėdžio) pirmininko balsas. Atskiroji darbo grupės narių nuomonė įrašoma į protokolą.
	4. ~~Darbo grupės narys, kuris turi giminystės ryšių ar yra kitaip susijęs su valdytoju, turi nusišalinti nuo tokio svarstymo ir balsavimo.~~

16. Sprendimai priimami posėdyje dalyvaujančių darbo grupės narių balsų dauguma. Jei balsai pasiskirsto po lygiai, lemiamą balsą turi darbo grupės vadovo (posėdžio pirmininko) balsas. Atskiroji darbo grupės narių nuomonė įrašoma į protokolą.“

* 1. Darbo grupės dokumentai yra saugomi Savivaldybės administracijos Kultūros paveldo skyriuje.

# III SKYRIUS

# DARBO GRUPĖS FUNKCIJOS

* 1. Darbo grupė atlieka šias funkcijas:

18.1. vadovaudamasi Programoje nustatytais prioritetais, nagrinėja valdytojų prašymus ir pildo prašymų vertinimo lapus;

18.2. atsižvelgdama į einamųjų metų Savivaldybės biudžete Programai finansuoti skirtus asignavimus ir prašymų vertinimo apibendrinimą, teikia siūlymus dėl finansuotinų objektų ir konkretaus tvarkybos darbų finansavimo dydžio;

18.3. vadovaudamasi Programos 21 punktu svarsto prašymus pratęsti tvarkybos darbų atlikimo terminą ir teikia rekomendacijas dėl sutarčių pratęsimo kitiems kalendoriniams metams;

18.4. teikia rekomendacijas Savivaldybės tarybai dėl objektų, kuriems prašoma skirti didesnį nei 50 procentų finansavimą, pripažinimo išskirtinio reikšmingumo, atsižvelgiant į vertingųjų savybių visumą, Savivaldybės nekilnojamosiomis kultūros vertybėmis.

### IV SKYRIUS

### DARBO GRUPĖS TEISĖS IR PAREIGOS

19. Darbo grupė turi teisę:

19.1. pasitelkti Savivaldybės administracijos darbuotojus ir nepriklausomus specialistus darbo grupės kompetencijos klausimams spręsti, prireikus kviesti juos į posėdžius;

19.2. prašyti valdytojų pateikti papildomus dokumentus, reikalingus prašymuose nurodytai informacijai patikslinti;

19.3. gauti iš Savivaldybės administracijos struktūrinių padalinių darbo grupės darbui reikalingą informaciją ir dokumentus;

19.4. naudotis Savivaldybės administracijai priklausančiomis techninėmis ir organizacinėmis priemonėmis;

19.5. siūlyti pakeisti ir papildyti šį reglamentą.

**V SKYRIUS**

**BAIGIAMOSIOS NUOSTATOS**

20. Darbo grupės nariai, pažeidę Lietuvos Respublikos teisės aktus ir šį reglamentą vykdydami savo funkcijas, atsako Lietuvos Respublikos įstatymų ir kitų teisės aktų nustatyta tvarka.

21. Šis reglamentas tvirtinamas, keičiamas ir papildomas Savivaldybės mero potvarkiu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_